Diari Oficial de la Generalitat Valenciana


Sumari del DOGV 5336, del 31-08-2006 (2006/9940)

Instrucció 8/2006, d'11 de juliol, del director general de Seguretat Industrial i Consum, per la que es determina la formulació dels exàmens de la Convocatòria 2/2006 per a l'obtenció del carnet d'Instal·lador de Llanterneria Autoritzat basant-se en les Normes d'Instal·lacions Interiors d'Aigua aprovades per l'Orde de 9 de desembre de 1975, del Ministeri d'Indústria i Energia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9940


Data del document
:   11-07-2006

Organisme emissor
:   Conselleria d'Empresa, Universitat i Ciència

Tipus de document
:   Instrucció

Descriptors 

:   * examen
    * títol d'estudis
    * instal·lació sanitària
    * subministrament d'aigua

Instrucció 8/2006, d'11 de juliol, del director general de Seguretat Industrial i Consum, per la que es determina la formulació dels exàmens de la Convocatòria 2/2006 per a l'obtenció del carnet d'Instal·lador de Llanterneria Autoritzat basant-se en les Normes d'Instal·lacions Interiors d'Aigua aprovades per l'Orde de 9 de desembre de 1975, del Ministeri d'Indústria i Energia. [2006/9940]  
Des del passat 29 de març del 2006, com a conseqüència de l'entrada en vigor del Reial Decret 314/2006, de 17 de març, pel qual s'aprova el Codi Tècnic de l'Edificació, les «Normes bàsiques per a les instal·lacions interiors de subministrament d'aigua» .d'ara en avant designades per l'acrònim NIA. aprovades per l'Orde del Ministeri d'Indústria de 9 de desembre de 1975, han quedat derogades.  
No obstant, i de conformitat amb el que establixen les Disposicions Transitòries Segona i Tercera de l'esmentat reglament estatal, fins al pròxim 28 de març del 2007, inclusivament, les NIA podran continuar aplicant-se voluntàriament en compte de la nova regulació introduïda pel referit Codi Tècnic de l'Edificació en la seua secció HS4 «Subministrament d'Aigua» del Document Bàsic HS Salubritat, a la qual hauran de subjectar-se necessàriament estes instal·lacions a partir de la dita data.  
Una de les implicacions d'este nou marc normatiu que es fa inexcusable aclarir és la relativa als coneixements exigibles en els exàmens de la segona Convocatòria de l'any en curs establits per mitjà de la Resolució de 2 de febrer del 2006 d'esta Direcció General (DOGV núm. 5195, de 9 de febrer del 2006) la superació del qual constituïx requisit per a obtindre el carnet d'Instal·lador de Llanterneria, per això en virtut de l'annex II de l'Orde de 28 de maig de 1985, de la llavors Conselleria d'Indústria, Comerç i Turisme (DOGV núm. 264, de 27 de juny de 1985) les NIA constituïxen una de les reglamentacions objecte de dites proves. El deure general que tenen les Administracions Públiques de contribuir a aclarir l'Ordenament Jurídic que apliquen té, si és possible, major raó de ser en este assumpte atés que el mencionat carnet professional té, al cap i a la fi, la seua gènesi en una norma d'esta mateixa Administració autonòmica.  
A la vista de l'anterior, considerant que els Principis Generals de seguretat jurídica i confiança legítima són plenament invocables al cas, per la raonable presumpció que cal fer respecte a l'esforç que gran part dels aspirants a l'esmentat carnet han degut fer preparant-se les pròximes proves basant-se en les NIA, confiant en un marc jurídic estable i tenint en compte les dates previstes per a la segona convocatòria d'enguany 2006, reforçat tot això amb el caràcter potestatiu del nou Codi Tècnic de l'Edificació pel que fa a instal·lacions interiors d'aigua durant el període en què s'han de realitzar els exàmens, i en virtut de les facultats atorgades a esta Direcció General, s'emet la següent  
INSTRUCCIÓ  
Primer  
En els exàmens teoricopràctics que els Servicis territorials d'Indústria i Seguretat Industrial d'esta Conselleria formulen per a l'obtenció del carnet d'Instal·lador de Llanterneria en la Convocatòria 2/2006 prevista en la Resolució de 2 de febrer del 2006 d'esta Direcció General (DOGV núm. 5195, de 9 de febrer del 2006) continuaran sent exigibles les «Normes bàsiques per a les instal·lacions interiors de subministrament d'aigua» aprovades per l'Orde del Ministeri d'Indústria de 9 de desembre de 1975, d'acord amb el que disposa l'annex II de l'Orde de 28 de maig de 1985, de la Conselleria d'Indústria, Comerç i Turisme, sobre instal·ladors autoritzats i empreses instal·ladores de llanterneria (DOGV núm. 264, de 27 de juny de 1985).  
En les següents convocatòries els exàmens referents a este carnet s'ajustaran, en substitució de les NIA als efectes del mencionat Annex II, als continguts de la secció HS4 «Subministrament d'Aigua» del Document Bàsic HS Salubritat del Codi Tècnic de l'Edificació, aprovat pel Reial Decret 314/2006, de 17 de març.  
Segon  
Encara que, d'acord amb el que disposa article tercer b) de l'esmentada Orde de 28 de maig de 1985, el curs de formació substitutiu de la corresponent Formació Professional Reglada, només als efectes de poder accedir a les proves que permeten obtindre el carnet d'Instal·lador de Llanterneria, no està orientat a la impartició de matèries reglamentàries, els Servicis territorials d'Indústria i Seguretat Industrial remetran una còpia de la present Instrucció a les entitats de Formació que hagen autoritzat a impartir tals cursos a fi de contribuir a una major i millor difusió de la mateixa entre els seus alumnes.  
Tercer  
D'acord amb el que disposa l'article 21.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per entendre-ho convenient en raó dels seus destinataris, la present Instrucció de Servici es publicarà en el Diari Oficial de la Generalitat.  
València, 11 de juliol del 2006.. El director general de Seguretat Industrial i Consum: Carlos Mazón Guixot.